**Akutsygeplejerske – Job- og funktionsbeskrivelse**

Stillingsbetegnelse

**Sygeplejerske** – sygeplejerske i den kommunale udekørende akutfunktion

Organisatorisk Tilhørsforhold

* Sektorchef
  + Decentral Leder
    - * + Teamleder

Ramme

Du indgår i det samlede Teams driftsopgaver – og dermed også varetagelse af sygepleje på Akutplads og i Midlertidig bolig ved behov.

Stillingens nøgleopgaver

* Sikre gode helhedsorienterede borgerforløb i relation med relevante samarbejdspartnere i Ældre & Sundhed samt øvrige sektorer i kommunen.
* Tæt samarbejde med sygehus, almen praksis, lægevagt og evt. læger fra det præhospitale beredskab
* Udføre klinisk lederskab i borgerens vante rammer for at forebygge sygdom eller forværring af sygdom.
* Navigere i uforudsigelige og komplekse borgerforløb – samt sub akutte og akutte situationer.
* Udføre lægeordineret behandling – heriblandt forskellige instrumentelle indsatser samt observation og opfølgning heraf.
* Tryghedsskabende dialog og samarbejde med borger og evt. pårørende
* Faglig og aktuel dokumentation i EOJ-system.

Du er ansvarlig for

* At udføre sygepleje med omhu og samvittighedsfuldhed
* At sikre planlægning og koordinering af indsatserne i den kommunale akutfunktion i tæt samarbejde med øvrige relevante aktører i borgerens forløb.
* Holde sig ajour på ny viden – samt efterfølgende sparring, undervisning og implementering af kollegaer i Ældre & Sundhed.

Medansvarlig for

* Sammen med den behandlingsansvarlige læge at planlægge og udføre en helhedsorienteret indsats
* Løbende udvikle kvaliteten af akutfunktionens indsatser, organisering og samarbejde
* Systematisk indsamle og analysere data – samt iværksætte evt. forbedringstiltag
* Udnyttelse af henholdsvis den kommunale samt regionale kapacitet, for derved at skabe kvalitet og sammenhæng i borgerforløbene.
* Løbende og ved behov øge egne kompetencer ift. nye indsatser

Faglige og personlige kompetencer

* Erfaring med komplekse borgerforløb samt varetagelse af både grundlæggende samt specialiseret sygepleje.
* Diplommodul i akutsygepleje eller anden relevant efteruddannelse/erfaring
* Bestride bred klinisk erfaring, således at du kan varetage klinisk lederskab og kvalitetsudvikling i praksis.
* Besidde evnen til tydelig og inkluderende kommunikation med såvel borgere, pårørende og samarbejdspartnere.
* Fagligt velfunderet og reflekterende over egen praksis i en selvstændig hverdag
* En vedvarende lyst til at dygtiggøre sig og dermed tage ansvar også for egen udvikling
* Være tro mod gældende lovgivning og praksis og derved påtage sig et professionelt ansvar
* Viden og erfaring med tværfagligt og tværsektorielt samarbejde.
* At håndtere relevante digitale løsninger
* Forestå undervisning og sparring til øvrige medarbejdere – internt såvel som eksternt med andre sektorer.
* Påtage sig formidlingsopgaver inden for sygeplejefaget over for øvrige sundhedsprofessionelle - i uddannelsessammenhæng og i forhold til organisatoriske og sundhedspolitiske beslutninger.